**De-o să mă-ntrebi, iubite!**

*Silvia Simona Bodea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-o să mă-ntrebi, iubite, ce taină voi ascunde

Când timpul va aşterne tăcerea între noi,

Cu inima deschisă, în gând îţi voi pătrunde

Şi-ţi voi şopti, iubite, iubirea printre ploi.

De-o să mă-ntrebi, iubite, în care emisferă

Ai să-ntâlneşti în cale iubirea dintre noi,

Voi înşira gherdane de stele-n criosferă,

Să-ţi fie ghid în noapte, în drumul de apoi.

De-o să mă-ntrebi, iubite, cât vor dura acestea

Şi unde vom ajunge, când totul s-a sfârşit,

Te voi cuprinde-n braţe, şoptindu-ţi uşor vestea

Căci ne aşteaptă-n cale o viaţă-n inifinit.